google/wiki40b huggingface dataset:
मन (फ़िल्म)

संक्षेप

देव करन सिंह (आमिर खान) एक बहुत बड़ा चित्रकार बनना चाहते रहता है, पर कर्ज़ में दबा हुआ होता है और इस कारण वो अमीर व्यापारी, सिंघानिया (दलीप ताहिल) की बेटी, अनीता (दीप्ति भटनागर) से शादी के लिए मान जाता है। वहीं प्रिया (मनीषा कोइराला) बच्चों को संगीत सिखाते रहती है और उसकी सगाई राज (अनिल कपूर) से हुई होती है और जल्द ही वो उससे शादी करने वाली होती है, क्योंकि उसने उसकी जरूरत के समय काफी मदद किया था। प्रिया और देव की मुलाक़ात क्रुज़ जहाज में होती है। दोनों एक दूसरे से प्यार करने लगते हैं। पर उन दोनों की किसी और से सगाई कर लिए होते हैं, वे लोग अपनी ओर से सारी कोशिश कर 6 महीने बाद मिलना तय करते हैं।
इन 6 महीनों में देव अपनी सगाई अनीता के साथ तोड़ देता है और काफी मेहनत करना शुरू कर देता है। वो कई सारी खूबसूरत तस्वीरें बनाने लगता है और उसके बिक्री होने से वो काफी सफल चित्रकार बन जाता है। वहीं प्रिया को लगता है कि राज को छोड़ना गलत होगा, इस कारण वो देव को खत में सारी बात बता देती है, पर वो खत राज को मिल जाता है और वो प्रिया को देव से मिलने के लिए राजी करता है। जब प्रिया देव से मिलने जाते रहती है, तभी एक कार उसे टक्कर मार देता है और प्रिया का पैर टूट जाता है। देव सारी रात प्रिया का इंतजार करते रहता है, पर वो नहीं आती तो उसे लगता है कि प्रिया उसे पसंद नहीं करती है। प्रिया इस हादसे और उसके बारे में देव को बताने से राज को मना कर देती है। हालांकि दोनों ही एक दूसरे से प्यार करते रहते हैं।
दिल टूटने के बाद भी देव अपने करियर पर ध्यान देते रहता है और काफी प्रसिद्ध चित्रकार बन जाता है। एक दिन प्रिया उसके कला प्रदर्शनी में आती है और एक चित्र को खरीदने की सोचती है। वो चित्र देव की अपनी प्यारी दादी से बात करते हुए की एक भावुक तस्वीर होती है। देव को पता चलता है कि कोई उस तस्वीर को खरीदना चाहता है, पर देव साफ साफ मना कर देता है कि ये तस्वीर सिर्फ प्रिया के लिए है। पर उसे जब पता चलता है कि उस तस्वीर के पीछे की भावनाओं को वो समझती है और अपंग है, तो वो उस चित्र को बिना पैसे के ही दे देने बोलता है। 
एक दिन देव अपनी दादी, जिनकी हाल ही में मौत हो गई थी, की इच्छा के अनुसार प्रिया को पायल देने आता है। देव की नजर दूसरे कमरे के तस्वीर पर पड़ती है और उसे सच्चाई का एहसास होता है कि प्रिया अब भी उससे प्यार करती है। दोनों आंसुओं के साथ एक दूसरे से मिलते हैं और वो प्रिया से कहता है कि चाहे कुछ भी हो जाये, वो उससे प्यार करता ही रहेगा। इसके बाद देव और प्रिया की शादी हो जाती है।
दरगाह

दरगाह (फ़ारसी: درگاه या درگه: दरगाह) एक सूफी-इस्लामी पुण्यस्थान (मंदिर) होता है जिसे अक्सर किसी प्रतिष्ठित सूफी संत या दरवेश की कब्र पर बनाया जाता है। स्थानीय मुस्लिम, तीर्थयात्रा के उद्देश्य से किसी दरगाह की यात्रा करते हैं और इस यात्रा को ज़ियारत कहा जाता है। किसी दरगाह के साथ अक्सर सूफी बैठकें और विश्राम गृह बने होते हैं जिन्हें खानक़ाह कहा जाता है। इसके अतिरिक्त आमतौर पर एक मस्जिद, बैठक (कमरे), इस्लामी धार्मिक विद्यालय (मदरसा), शिक्षकों और कर्मचारियों के लिए घर, अस्पताल, सामुदायिक भवन आदि भी किसी दरगाह परिसर का हिस्सा होते हैं।
साईंदरबार

राजपुर रोड पर शहर से 8 कि॰मी॰ की दूरी पर घंटाघर के समीप साई दरबार मंदिर है। इसका बहुत अधिक सांस्कृतिक और धार्मिक महत्व है तथा देश-विदेश से दर्शनार्थी यहाँ आते हैं। साई दरबार के समीप राजपुर रोड पर ही भगवान बुद्ध का बहुत विशाल और भव्य तिब्बती मंदिर है।
अनामिका (हिंदी कवयित्री)

अनामिका हिंदी की कवयित्री हैं। उन्हें हिंदी कविता में अपने विशिष्ट योगदान के कारण राजभाषा परिषद् पुरस्कार, साहित्य सम्मान, भारतभूषण अग्रवाल एवं केदार सम्मान पुरस्कारों से सम्मानित किया गया है।
जन्म : 17 अगस्त 1961, मुजफ्फरपुर (बिहार) शिक्षा : दिल्ली विश्वविद्यालय से अँग्रेजी साहित्य में एम.ए., पी.एचडी.। डी० लिट्। अध्यापन- अँग्रेजी विभाग,सत्यवती कॉलेज, दिल्ली विश्वविद्यालय।
आधुनिक समय में हिन्दी भाषा की प्रमुख कहानीकार और उपन्यासकार हैं। समकालीन हिन्दी कविता की चंद सर्वाधिक चर्चित कवयित्रियों में वे शामिल की जाती हैं। अंग्रेज़ी की प्राध्यापिका होने के बावजूद अनामिका ने हिन्दी कविता कोश को समृद्ध करने में कोई कसर बाकी नहीं छोड़ी है। प्रख्यात आलोचक डॉ. मैनेजर पांडेय के अनुसार "भारतीय समाज एवं जनजीवन में जो घटित हो रहा है और घटित होने की प्रक्रिया में जो कुछ गुम हो रहा है, अनामिका की कविता में उसकी प्रभावी पहचान और अभिव्यक्ति देखने को मिलती है।" वहीं दिविक रमेश के कथनानुसार "अनामिका की बिंबधर्मिता पर पकड़ तो अच्छी है ही, दृश्य बंधों को सजीव करने की उनकी भाषा भी बेहद सशक्त है।"
कविता संग्रह : गलत पते की चिट्ठी, बीजाक्षर, अनुष्टुप, समय के शहर में, खुरदुरी हथेलियाँ, दूब धान       .
आलोचना : पोस्ट -एलियट पोएट्री, स्त्रीत्व का मानचित्र , तिरियाचरित्रम, उत्तरकाण्ड, मन मांजने की जरुरत, पानी जो पत्थर पीता है।
शहरगाथा : एक ठो शहर, एक गो लड़की
कहानी संग्रह : प्रतिनायक
उपन्यास : अवांतरकथा, पर कौन सुनेगा, दस द्वारे का पिंजरा, तिनका तिनके पास
अनुवाद : नागमंडल (गिरीश कर्नाड), रिल्के की कवितायेँ , एफ्रो- इंग्लिश पोएम्स, अटलांट के आर-पार (समकालीन अंग्रेजी कविता), कहती हैं औरतें ( विश्व साहित्य की स्त्रीवादी कविताएँ )
कंप्यूटर प्रोग्रामर

एक प्रोग्रामर, डेवलपर, डेव, कोडर, या सॉफ्टवेयर इंजीनियर वो व्यक्ति जो कंप्यूटर सॉफ्टवेयर बनाता हैं। कंप्यूटर प्रोग्रामर  शब्द का प्रयोग एक ऐसे व्यक्ति के लिए किया जाता है जो कंप्यूटर के क्षेत्र मैं सॉफ्टवेयर निर्माण संबंधित कार्य करते हैं।
संत सिंह

प्रारंभिक जीवन

संत सिंह का जन्म 12 जुलाई 1 9 21 को पंजाब के फरीदकोट में पजग्नन कालान में हुआ था। उन्होंने बृजेंद्र हाई स्कूल, फरीदकोट और आरएसडी कॉलेज, फिरोजपुर में अध्ययन किया। 16 फरवरी 1 9 47 को उन्हें सिख लाइट इन्फैंट्री में नियुक्त किया गया था। उनकी एक बेटी सतीदर कौर और एक पुत्र ब्रिगेडियर (सेवानिवृत्त) सरबजीत रंधवा हैं।

सैन्य कैरियर

उन्होंने 1 9 64 में सिख लाइट इन्फैंट्री के कमांडर के रूप में पदभार संभाला। उन्होंने 1 9 65 में भारत-पाकिस्तान युद्ध में ओपी हिल की लड़ाई में रेजिमेंट की जीत का नेतृत्व किया। वह 1 9 68 तक रेजिमेंट के कमांडर बने रहे। वह भी महत्वपूर्ण भूमिका निभाई मुक्ति Bahini और उसके ब्रिगेड के गुरिल्ला ताकतों को प्रशिक्षण में पाकिस्तानी सेना की रक्षा के लिए गार्ड के बाद, ढाका में चढ़ाई, और इस तरह दुश्मन को आत्मसमर्पण करने के लिए मजबूर किया। उन्होंने 1 9 73 में सेवानिवृत्त हुए।.
श्रीभट्ट

श्रीभट्ट  की निम्बार्क सम्प्रदाय के प्रमुख कवियों में गणना की जाती है।

साहित्य सृजन

निम्बार्क सम्प्रदाय के विद्वानों के अनुसार श्री भट्ट जी ने बहुत दोहे लिखे थे,जिनमें से कुछ ही युगल शतक के रूप में अवशिष्ट रह गये हैं।
पॉल वॉकर

प्रारंभिक जीवन

वॉकर का जन्म 12 सितम्बर, 1973 को चॅरिल और पॉल विलियम वॉकर III के घर ग्लेनडेल, कैलिफ़ोर्निया, में हुआ था। इनकी माता पेशे से फ़ैशन मॉडल और पिता सीवर ठेकेदार थे। इनका पालन पोषण लॉस एंजिल्स काउंटी के सैन फर्नांडो वैली क्षेत्र में हुआ। इनकी वंशावली आयरिश, अंग्रेज़ी और जर्मन थी। इनके दादा पेशेवर मुक्केबाज़ "आयरिश बिली वॉकर" थे। इनके परिवार ने इन्हें चर्च ऑफ़ जीसस क्राइस्ट ऑफ़ लेटर–डे सेंट्स के सदस्य के रूप में परवरिश की। विलेज क्रिश्चियन स्कूल से इन्होंने अपनी स्कूली शिक्षा प्राप्त की थी। हाई स्कूल के पश्चात इन्होंने कई सामुदायिक कॉलेजों में शिक्षा ग्रहण की जिसमें इनका मुख्य विषय समुद्री जीवविज्ञान था।

मृत्यु

नवम्बर 30, 2013, की दोपहर 3:30 बजे (प्रशांत समय क्षेत्र अनुसार) वॉकर और उनका मित्र, जिसकी पहचान वॉकर की चैरिटी रीच आउट वर्ल्डवाइड (तूफ़ान हैयान के पीड़ितों के लिए) के आयोजकों द्वारा रॉजर रोड्स के रूप में की गई, चैरिटी के एक आयोजन से वापस जा रहे थे। रोड्स की लाल रंग की पोर्श क्रेर्रा जीटी गाड़ी में आयोजन छोड़ने के कुछ समय पश्चात ही रोड्स, जो कि गाड़ी चला रहे थे, ने नियंत्रण खो दिया और गाड़ी वेलेंशिया, सैंटा क्लैरिटा, में बिजली के खम्भे और पेड़ से जा टकराई और वो गाडी इतनी ज़ोर से टकराई की वह गाडी 1 फ़ीट के डब्बे में परावर्तित हो गई। लॉस एंजिल्स काउंटी शेरिफ विभाग ने दोनों को मौके पर ही मृत घोषित कर दिया। विभाग के अनुसार तेज़ गति दुर्घटना में एक कारक थी।
मॉनमाउथशायर (ऐतिहासिक)

निर्माण

"काउंटी या शायर ऑफ़ मॉनमाउथ" का निर्माण वेल्श मार्चेस के कुछ भागों को मिलकर वेल्स के कानूनों के अधिनियम १५३५ के अंतर्गत किया गया था। अधिनियम के अनुसार मॉनमाउथ को "शायर या काउंटी ऑफ़ मॉनमाउथ का मुख्य शहर" घोषित किया गया और यह आदेश दिया गया की शेरिफ की काउंटी या शायर न्यायलय मॉनमाउथ और न्यूपोर्ट में बारी-बारी आयोजित किया जाए।

ऐतिहासिक सीमाएं व उपविभाग

इसकी ऐतिहासिक सीमाएं पूर्व में वेई नदी, जो इसे ग्लोसस्तरशायर से अलग करती है, व रायामी नदी है, जो इसे ग्लामोर्गनशायर से अलग करती व इसके दक्षिण में ब्रिस्टॉल नहर है। उत्तर पूर्व में हेयरफ़ोर्डशायर व उत्तर में ब्रेकनॉकशायर के साथ इसकी सीमाएं साफ़ नहीं थी। वेल्श बिकनोर का ग्राम मॉनमाउथशायर का मुख्य अंग था जो ग्लोसस्टरशायर और हेयरफ़ोर्डशायर के बिच स्थित था। यह भाग मॉनमाउथशायर का हिस्सा माना जाता था पर अंततः इसे काउंटीज़ अधिनियम १८४४ के तहत हेयरफ़ोर्डशायर का हिस्सा घोषित कर दिया गया।
ढाबा

भारत और पाकिस्तान में, ढाबा राजमार्गों पर स्थित लोकप्रिय स्थानीय रेस्तरांओं को कहते हैं। आमतौर पर ढाबों पर स्थानीय भोजन परोसा जाता है और यहाँ मुख्यत: ट्रक चालक या सफर कर रहे लोग भोजन करने के लिए रुकते हैं। आजकल ढाबे सबसे अधिक, पेट्रोल पम्पों के बगल में जो अक्सर 24 घंटे खुले रहते हैं के पास ही स्थापित किए जाते हैं। चूंकि ज्यादातर भारतीय और पाकिस्तानी ट्रक चालक पंजाबी वंश के होते हैं, इसलिए इन ढाबों पर पंजाबी भोजन मिलता है और पंजाबी संगीत बजाया जाता है।
ढाबा शब्द पूरे विश्व में स्थानीय भारतीय भोजन का प्रतिनिधित्व करता है इसलिए यूरोप और अमेरिका के कई भारतीय रेस्तरांओं ने यह नाम अपने रेस्तराँ के नाम के साथ जोड़ लिया है।
ढाबा अक्सर मिट्टी से चिनी की इमारतों का बना होता है और यहां बैठने के लिए खाट या चारपाई बिछाई जाती है जिस एक लकड़ी का फट्टा खाट की चौड़ाई में रखा जाता है और इस पर खाते समय खाने के बर्तन रखे जाते हैं। आजकल ढाबों पर चारपाई की जगह प्लास्तिक की मेज कुर्सियों ने ले ली है पर खाना अब भी तुलनात्मक रूप से सस्ता और घर के खाने जैसा होता है।
मुहम्मद अज़ीज़

मुहम्मद अज़ीज़ (2 जुलाई 1954 – 27 नवम्बर 2018) भारतीय सिनेमा में पार्श्व गायक थे जिन्होंने मुख्यतः बंगाली और ओडिआ फ़िल्मों में गाने गाये।

जीवन

उन्होंने ज्योति नामक बंगाली फ़िल्म से फिल्मों में पार्श्व गायन आरम्भ किया। 27 नवम्बर 2018 को उनका मुम्बई में निधन हो गया।
थुलियम(III) क्लोराइड

थुलियम (III) क्लोराइड एक अकार्बनिक यौगिक है।
मार्टी आख़्तिसारी

मार्टी आख़्तिसारी (२३ जून १९३७ का जन्म) फ़िनलैंड के पूर्व राष्ट्रपति ने कोसोवो के भविष्य पर हुई वार्ताओं में संयुक्त राष्ट्र के विशेष दूत की भूमिका निभाई और वर्ष २००५ में इंडोनेशिया के आचे प्रांत को लेकर हुए समझौते में भी वह मध्यस्थ रहे। उन्हें २००८ के नोबेल शांति पुरस्कार दिए जाने का निर्णय लिया गया है। नोर्वे की पांच सदस्यों वाली पुरस्कार समिति ने इस साल १९७ उम्मीदवारों में से उनके नाम का चयन किया। आख़्तिसारी को यह पुरस्कार १० दिसंबर को ऑस्लो में दिया जाएगा। १० दिसम्बर को ही १८९६ में इस पुरस्कार के संस्थापक स्वीडन के अन्वेषक ऐल्फ़्रैड नोबेल का निधन हुआ था।
शक्ति गुणांक

एसी विद्युत शक्ति पर काम कर रहे किसी उद्भार (लोड) द्वारा लिये गये वास्तविक शक्ति (Real power) तथा आभासी शक्ति (Apparent power) के अनुपात को शक्ति गुणक या शक्ति गुणांक (Power factor) कहते हैं। शक्ति गुणांक का संख्यात्मक मान शून्य और १ के बीच में होता है।
शक्ति गुणक = P / S
लोड द्वारा लिये गये शक्ति के औसत मान को 'वास्तविक शक्ति' कहते हैं (एक पूरे आवर्त काल के लिये लिया गया माध्य)। यही शक्ति लोड में उष्मा में बदलती है, यांत्रिक कार्य करती है या किसी अन्य प्रकार की उर्जा में बदलती है। जबकि आभासी शक्ति केवल एक गणितीय राशि है जो लोड के सिरों के बीच के वोल्टेज और लोड से होकर प्रवाहित धारा (दोनों का वर्ग माध्य मूल (RMS) मान) के गुणनफल के बराबर होती है। शक्ति गुणांक विभवान्तर तथा धारा के बीच के कलान्तर (phase difference) के कोज्या (cosine) के बराबर होता है।
शक्ति गुणक = P / S
अर्थात शक्ति गुणांक अच्छा होने के लिये जरूरी है कि वोल्टेज और धारा के बीच में कलान्तर बहुत कम हो। जब धारा, वोल्टता से पीछे होती है (current lags voltage) तो इसे लैगिंग पॉवर फैक्टर कहते हैं; जब धारा, वोल्टता से आगे होती है तो इसे 'लीडिंग पॉवर-फैक्टर' कहा जाता है। उद्योगों में इंडक्शन मोटर एवं अन्य प्रेरकत्व-युक्त लोडों के कारण शक्ति-गुणांक प्राय: पिछड़ा हुआ (लैगिंग) ही रहता है।

शक्ति गुणक का महत्व

किसी लोड द्वारा १ से बहुत कम शक्ति गुणांक पर विद्युत शक्ति लेना अच्छा नहीं माना जाता और अधिकतर बिजली आपूर्ति करने वाली कम्पनियाँ इसके लिये कुछ दण्ड का प्रावधान रखतीं हैं। कम शक्ति गुणांक का सीधा सा अर्थ यह है कि जो काम 'युटिलिटी' से कम धारा लेकर ही किया जा सकता उसके लिये अधिक धारा ली जा रही है। इस अधिक धारा लेने के कारण टान्समिशन लाइन में शक्ति-क्षय (पॉवर लॉस) बढ़ता है; ट्रान्सफार्मर, सर्किट ब्रेकर एवं अन्य चीजें अधिक रेटिंग की लगानी पड़तीं हैं।ek aur bat ye hoti hai ki cos0 ka man adhiktam hota hai

अज्यावक्रीय (नॉन-साइनस्वायडल) धारा की दशा में शक्ति गुणांक

जब धारा साइनवक्रीय नहीं होती, उस समय धारा के फुर्ये श्रेणी (Fourier Series) के प्रथम हार्मोनिक के सन्दर्भ में शक्ति गुणक की बात की जाती है।
रेस 2

पटकथा

एक डकेती होती है जिसमें यूरोपीय प्रिटींग प्रेस की प्लेट चोरी हो जाती हैं। रणवीर सिंह (सैफ़ अली ख़ान) इस समाचार को दूरदर्शन (टीवी) पर देखता है और पिछले नुकसान की भरपाई के लिए इसका लाभ उठाने का प्रयास करता है। रणवीर यूरो प्रिटींग प्लैटों को चोरी करने का नाटक करके विक्रम थापर (राजेश खट्टर) को ठगता है और अपनी योजना में सफल हो जाता है। वह विक्रम को इतनी बुरी तरह से लुटता है कि वह इस्तांबुल, तुर्की में स्थित अपने कैसीनो भी खो बैठता है।
यह लूट रणवीर एक योजना के तहत करता है जो उसने एक सप्ताह पहले पूर्व सड़क सेनानी और वर्तमान कैसीनो मालिक अरमान मलिक (जॉन अब्राहम) के साथ करता है। रणवीर का अरमान से परिचय उसका दोस्त रोबर्ट डीकोस्टा (अनिल कपूर) और उसकी मंद बुद्धि सहायिका चेरी (अमीषा पटेल) द्वारा करवाया जाता है। इस लूट के बाद केवल १०% धन में थापर के कैसीनों का मालिकाना हक अरमान को देता है। इस समझोते के साथ रणवीर और अरमान की दोस्ती हो जाती है। रणवीर अरमान की सौतेली बहन एलिना (दीपिका पादुकोण) के साथ रोमांस भी करता है, जो उसके सभी उपक्रमों में ५०% की भागीदारी भी रखती है और साझेदारी आरम्भ करने के लिए उसके साथ एक रात भी बिताती है।
अरमान और एलिना द्वारा रखी गई एक दावत में रणवीर अरमान की गर्लफ्रैण्ड ओमिशा (जैकलिन फर्नांडीस) से मिलता है और अपनी पूर्व-गर्लफ्रैण्ड (बिपाशा बसु) की एक तस्वीर उसके बटुए में देखता है। वह वहाँ करतबबाजियों से उसे अपनी और आकर्षित करता है जहाँ वह उसकी जानकारी के बिना ही उसकी पोषाक को काट देता है और उसे देखे बिना ही वहाँ से चला जाता है। रणवीर अरमान के साथ एक और सौदे पर विचार-विमर्श करता है जिससे वो अपार धन प्राप्त कर सकें। अरमान पुनः तैयार हो जाता है।
बाद में, रणवीर आरडी को बताता है कि वह अरमान को धनवान बनाने की योजना नहीं बना रहा बल्कि वास्तव में वह अरमान को इतनी बुरी तरह से लुटने की योजना बना रहा है कि वह अपनी पूरी सम्पति खो देगा और गलियों का भिखारी बनने को मजबूर हो जायेगा। सोनिया की अरमान के हाथों हत्या का बदला लेना रणवीर की योजना का एक हिस्सा है। वह प्रतिज्ञा करता है कि जब तक अरमान को बर्बाद नहीं कर देता, तब तक वह सोनिया के अन्तिम क्रियाक्रम पूरे नहीं करेगा। रणवीर इसके बाद ओमिशा के साथ सम्पर्क स्थापित करता है, जो उसे बताती है कि वह सोनिया की बहन तान्या है और वह भी बदला लेना चाहती है। ओमिशा रणवीर की इस योजना में सहायता करने के लिए सहमत हो जाती है। मगर, रणवीर के वहाँ से निकलते ही, रणवीर ओमिशा के घर का पता लगाता है, जहाँ यह पता चलता है कि वह वास्तव में सोनिया की बहन नहीं है, लेकिन अरमान के लिए काम करती है। तथापि, रणवीर यह नहीं जानता और अब भी विश्वास करता है कि वह सोनिया की बहन है।

प्रदर्शन

रेस 2 भारत में एक साथ 3200 पर्दों पर प्रदर्शित की गई; यह तब तक की तीसरा सबसे बड़ा प्रदर्शन था, इससे अधिक पर्दों पर प्रदर्शित होने वाली फ़िल्मों में एक था टाइगर (3300 पर्दे) और दबंग 2 (3700 पर्दे) थी।

भारत

बॉक्स ऑफ़िस इण्डिया के अनुसार रेस 2 ने मल्टीप्लेक्स (बहुपर्दा) और एकल पर्दा सिनेमाघरों में "मजबूत शुरुआत" की अय्र लगभग 60%–70% सिनेमा घर दर्शकों से भरे रहे। इस फ़िल्म का पहला दिन बहुत अच्छा रहा और कुल 142.5 मिलियन (US$2.08 मिलियन) की कमाई की। इसने अपने दूसरे दिन भी अच्छी बढ़त प्राप्त की और लगभग 185.0 मिलियन (US$2.7 मिलियन) की कमाई की तथा शनिवार की कमाई के आधार पर तब तक की चौथी सबसे बड़ी फ़िल्म साबित हुई। रेस 2 की प्रथम सप्ताह की कमाई अच्छी रही और रविवार को 152.5 मिलियन (US$2.23 मिलियन) अर्जित करते हुए कुल कमाई 48.50 करोड़ (US$7.08 मिलियन) तक पहुँचा दी। रेस 2 सोमवार को गिर गई और मात्र 6 करोड़ (US$0.88 मिलियन) ही अर्जित कर पायी।
वर्जीनिया

वर्जीनिया (अंग्रेज़ी: Virginia, अधिकारिक तौर कॉमनवेल्थ ऑफ़ वर्जीनिया) संयुक्त राज्य अमेरिका का एक राज्य है। 1607 में लंदन कंपनी ने पहली स्थायी अंग्रेज़ी कॉलोनी के रूप में वर्जीनिया कॉलोनी को स्थापित किया था। दास श्रम और विस्थापित मूल अमेरिकी जनजातियों से प्राप्त भूमि ने कॉलोनी की शुरुआती राजनीति और वृक्षारोपण अर्थव्यवस्था में महत्वपूर्ण भूमिका निभाई। वर्जीनिया अमेरिकी क्रांति में विद्रोह करने वाले तेरह उपनिवेश में से एक था। यह अमेरिकी नागरिक युद्ध में परिसंघीय राज्य अमेरिका में शामिल हो गया, जिसके दौरान रिचमंड ( वर्जीनिया की राजधानी) को संघीय राजधानी बना दिया गया था। इस दौरान वर्जीनिया के उत्तर-पश्चिमी काउंटी ने अलग होकर वेस्ट वर्जीनिया राज्य का निर्माण किया।
वर्जीनिया का गठन कॉमनवेल्थ के रूप में हुआ है। 2016 के अनुमान के अनुसार राज्य की आबादी 84,11,808 है। इससे इसका सभी राज्यों में 12वां स्थान हुआ। क्षेत्र के हिसाब से इसका 35वां स्थान है। अंग्रेज़ी अधिकारिक भाषा है। ईसाई धर्म को सबसे ज्यादा माना जाता है।
डी वल्गारी एलोक्वेंटा

'डी वल्गारी एलोक्वेंटा इटली के प्रसिद्ध कवि दांते एलीगियरी की महान रचना है। यह एक कविता संग्रह है।
राघवन सीतारमन

डॉ॰राघवन सीतारमन दोहा बैंक के मुख्य कार्यकारी अधिकारी के मुख्य कार्यकारी अधिकारी हैं।  वर्ष 1978 में स्थापित, दोहा बैंक कतर के सबसे बड़े वाणिज्यिक बैंकों में से एक है।  वर्ष 2015 में, व्यापार पत्रिका फोर्ब्स की अरब वर्ल्ड 2015 की सूची के 'शीर्ष भारतीय नेताओं में सीतारमण 6वें स्थान पर रहे। 30 मई, 2016 को रोम में आयोजित अरब बैंकों के संघ के अंतरराष्ट्रीय बैंकिंग शिखर सम्मेलन में उन्हें ग्रीन इकोनॉमी विजनरी पुरस्कार से सम्मानित किया गया। उन्हें यह पुरस्कार पर्यावरण अनुकूल हरित अर्थव्यवस्था के विकास के लिए पिछले दो दशकों में उनके द्वारा किए गए कार्यों के लिए प्रदान किया गया।
मूर्च्छा

मूर्च्छा (syncope) या बेहोशी मानव शरीर की वह स्थिति है जिसमें उसकी चैतन्य शक्ति और मांसपेशियो की शक्ति समाप्त हो जाती है। यह स्थिति तब होती है जब शरीर में किसी बाहरी या अंदरूनी चोट के कारण बहुत ज्यादा रक्तस्राव होता है; किसी प्रकार के शॉक से अचानक हृदय पर दबाव पड़ता है, तापमान कम हो जाता है, शरीर को झटका लगता है या कोई अचानक गिर जाए तो भी बेहोशी की स्थिति होती है।
बेहोशी कभी-कभी किसी बीमारी के कारण भी हो जाती है। बेहोशी के लक्षण में चेहरे एवम होंठो पर अस्वाभाविक पीलापन उत्पन्न हो जाता है। शरीर की त्वचा ठंडी एवम चिपचिपी हो जाती है। बेचैनी और थकावट महसूस होना बेहोशी से पहले आम बात है। सर का चकराना, दृष्टि भ्रम होना यह सब लक्षण बेहोशी के होते हैं।
ओग़ुर भाषाएँ

ओग़ुर​ भाषाएँ (Oghur languages), जिन्हें बुल्गार भाषाएँ (Bulgar languages) भी कहा जाता है, तुर्की भाषा परिवार की एक उपशाखा हैं। यह दक्षिण-पूर्वी यूरोप के वोल्गा बुल्गारिया (Volga Bulgaria) नामक राज्य में बोली जाती थी लेकिन आधुनिक काल में इस शाखा की केवल एक ही भाषा, चुवाश भाषा, जीवित है। ऐतिहासिक नज़रिए से बहुत से ख़ज़र लोग और यूरेशियाई आवार लोग जैसे समुदाय भी ओग़ुर​ भाषाएँ बोलते थे लेकिन यह समय के साथ विलुप्त हो गई। कृपया ध्यान दें कि उइग़ुर भाषा का नाम ओग़ुर​ भाषा परिवार से मिलने के बावजूद वह इस भाषा-परिवार की सदस्य नहीं है हालाँकि वह एक तुर्की भाषा ज़रूर है।

नाम का उच्चारण

'ओग़ुर​' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
बारोवारी

बारोवारी (बंगाली: বারোয়ারি) पश्चिम बंगाल और बांग्लादेश में त्योहारों के अवसर पर जनता से एकत्रित किए गए चंदे के साथ आयोजित सामूहिक पूजा और उत्सव को कहते हैं। दुर्गा पूजा के दिनों में बंगाल-भर में कई मोहल्लों में बारोवारियाँ संगठित होती हैं।

नामोत्पत्ति

कहा जाता है कि १७९० ईसवी या उसके आसपास किसी मोहल्ले में रहने वाले कुछ परिवारों में दुर्गा पूजा के दौरान आपसी अनबन हो गई जिस वजह से उन परिवारों के कुछ पुरुषों को पारिवारिक पूजा में हिस्सा नहीं लेने दिया गया। ऐसे बाराह दोस्तों ने मिलकर स्वयं ही एक सामूहिक पूजा आयोजित करी और यह मोहल्ले में इतनी लोकप्रिय रही कि ऐसी समितियाँ बनाकर उत्सव आयोजित करना बंगाल में आम हो गया। क्योंकि यह सबसे १२ यारों ने आयोजित करी थी, इसलिये इसका नाम 'बारोयारी' हो गया, जो समय के साथ बिगड़कर 'बारोवारी' बन गया।
राजेश कुमार ग्रोवर

राजेश कुमार ग्रोवर को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे दि‍ल्‍ली राज्य से हैं।
जावा में हिन्दू धर्म

जावा द्वीप में हिन्दू धर्म ऐतिहासिक रूप से प्रमुख धर्म और संस्कृति रहा है। हाल के दिनों में वहाँ हिन्दू धर्म पुनः लोकप्रिय हो रहा है।
मोहब्बत (1997 फ़िल्म)

संक्षेप

अमीर कपूर परिवार में मदनलाल, उनकी पत्नी गीता, बेटी रोशनी और पुत्र, गौरव (संजय कपूर) शामिल हैं। एक दिन जब गौरव एक बैंक से घर लौट रहा था तो शिवा (शिवा रिन्दानी) के नेतृत्व में गुंडों का एक समूह उसपर हमला कर देता है। लेकिन रोहित मल्होत्रा (अक्षय खन्ना) नामक युवक उसके बचाव के लिए आता है। गौरव उसे अपने ही कंपनी में नौकरी दे देता है और दोनों जल्द ही अच्छे दोस्त बन जाते हैं। दोनों ही अंजाने में एक ही लड़की, श्वेता (माधुरी दीक्षित) से प्यार करने लगते हैं। जब गौरव को इस बात का पता चलता है तो वो उससे दूरी बना लेता है। श्वेता और रोहित एक दूसरे से प्यार करने लगते हैं और शादी करना चाहते हैं, पर उसके बाद रोहित पर शिवा हमला कर देता है। इस हमले के बाद श्वेता को लगता है कि रोहित मर चुका है और इस सदमे के कारण वो अपनी आवाज खो बैठती है। गौरव के परिवार वालों को पता चलता है कि श्वेता से गौरव प्यार करता है, तो वे श्वेता के भाई, शेखर से उन दोनों की शादी की बात करते हैं।
श्वेता और गौरव की सगाई हो जाती है और उसके बाद गौरव को बिल्कुल रोहित की तरह दिखने वाला एक इंसान दिखाई देता है। उसके पता करने पर उसे पता चलता है कि उसका नाम टोनी है। गौरव को लगता है कि वो टोनी के सहारे श्वेता को ठीक कर सकता है। गौरव उससे मिलता है और उसे रोहित की तरह दिखने का नाटक करने बोलता है, ताकि श्वेता ठीक हो सके। बीच बीच में टोनी, रोहित बन कर श्वेता के सामने आने लगता है। पर रोहित को देख कर श्वेता को हैरानी तो होती है, पर उसका कोई खास प्रभाव नहीं पड़ता। गौरव को बाद में पता चल जाता है कि टोनी ही रोहित है और वो उन दोनों को मिलाने के लिए मरने का नाटक कर रहा था। अंत में गौरव की अस्पताल में जब मौत हो जाती है, तो उस सदमे में श्वेता की आवाज लौट आती है।
उपकर

उपकर एक प्रकार का कर है। इसे कर के साथ कर आधार पर हीं लगाया जाता है। उपकर को किसी विशेष उद्देश्य की प्राप्ति हेतू लगाया जाता है। 
भारत सरकार ने 2016-17 के बजट प्रस्तुति के दौरान 1 जून 2016 से सभी कर योग्य सेवाओं पर 0.5% की दर से कृषि कल्याण उपकर नमक उपकर लगाने की घोषणा की। इससे हुई प्राप्तियों का उपयोग विशिष्ट रूप से कृषि सुधार और किसान कल्याण से संबंधित कार्यक्रमों के वित्तपोषण के लिए किया जाएगा।
इसे राज्यों के साथ शेयर नहीं किया जाता है।

References

https://www.quora.com/What-is-the-difference-between-the-terms-levy-tax-duty-and-cess-Is-this-distinction-used-only-to-India-Kindly-explain-what-is-excise-duty-too
केअर्न

केअर्न (अंग्रेज़ी: cairn) मानवों द्वारा बनाए गए पत्थरों के ढेर को बोलते हैं। यह स्कॉटलैंड की गैलिक भाषा का शब्द है जो अब इतिहासकार अन्य भाषाओं में भी ऐसे ढेरो के लिए प्रयोग करते हैं। केअर्न विश्वभर में पहाड़ों पर, नदियों-झीलों के किनारों पर और चट्टानों जैसे स्थानों पर मिलते हैं। इनका ध्येय अक्सर स्मारक, मार्गदर्शक, खगोलशास्त्र-सम्बन्धी निर्माण या स्थान-चिह्न बनाना होता है। केअर्न ढीले-ढाले छोटे ढेरों से लेकर कृत्रिम टीलों तक के रूप में हो सकते हैं। कुछ महापाषाणों से बने केअर्न काफ़ी बड़े भी होते हैं और कुछ पर रंग, पलस्तर या मिट्टी से सजावट भी करी हुई होती है।
ड्रीम 2047

ड्रीम 2047. हिन्दी की एक विज्ञान पत्रिका है।
नरम पदार्थ

रसायन शास्त्र में नरम पदार्थ (Soft matter) ऐसे संघनित पदार्थ को कहते हैं जो तापमान के दबाव व प्रभाव से आसानी से अपना आकार बदल लें। इस श्रेणी में द्रव (लिक्विड), कलिल (कोलोइड), पॉलीमर, झाग और जैविक पदार्थ शामिल हैं।
ममित ज़िला

भूगोल

यह ज़िला उत्तर में असम के हैलाकाण्डी ज़िला, पश्चिम में त्रिपुरा के उत्तर त्रिपुरा ज़िला तथा बांग्लादेश, दक्षिण में लुंगलेई ज़िला तथा पूर्व में कोलासिब ज़िला तथा अइज़ोल ज़िला से घिरा हुआ है। इस ज़िले का क्षेत्रफल ३०२५.७५ वर्ग किमी है। इस ज़िले का मुख्यालय ममित कस्बा है।

प्रखण्ड

इस ज़िले में चार ग्राम विकास खण्ड ममित, रिएक, पश्चिम फैलेंग तथा ज़ोलनुआम हैं। ज़िले में तीन विधानसभा क्षेत्र हछेक, दम्पा तथा ममित हैं।

धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ८०.०१% है। अन्य अल्पसंख्यक धर्म बौद्ध १४.२७%, हिन्दू ३.४६%, मुस्लिम २.०६%, जैन ०.०४%, सिक्ख ०.०२% तथा अन्य ०.०२% हैं। ०.१२% लोगों ने अपने धर्म का उल्लेख नहीं किया है।

जीव जन्तु तथा वनस्पति

सन १९८५ में यहाँ दम्पा बाघ संरक्षित क्षेत्र की स्थापना हुई, जिसका क्षेत्रफल ५०० वर्ग किमी है।
ज़फ़र इस्लाम

ज़फ़र इस्लाम  एक भारतीय राजनेता हैं एवं भारतीय जनता पार्टी के राष्ट्रीय प्रवक्ता हैं।
इस्लाम सहाब 2014 से राजनीति में सक्रिय हैं। वो नरेन्द्र मोदी के बड़े समर्थक हैं।
महला

महला एक जाट वह रोड़ गोत्र है।
लुबी सर्कुलर रोड

लुबी सर्कुलर रोड

लुबी सर्कुलर रोड धनबाद के महत्वपुर्ण के क्षेत्रो में से एक है। यह सड़क हीरापुर मोड़ के पास मेन रोड से सुरु होकर कँबाइन्ड बिल्डींग तक जाती है। यहा जिले कई महत्वपुर्ण कार्यालय और सरकारी अफसरो के आवास स्थान है मसलन जिले से पुलिस कप्तान (एस पी) का सरकारी निवास, महिला कालेज एस एस एल एन टी कालेज, माडा (मिनरल एरिआ डेव्पलमेन्ट आथरिटी) का मुख्य कार्यालय, धनबाद कल्ब, राज्कीय लाईब्ररेरी, कई राजनितिक पार्टीयो का जिला स्तर्रीय कार्यालय।
लुबी सर्कुलर रोड में रणधीर वर्मा चोक की तरफ कई बैंक तथा होटल भी है। इसी रोड पर मुर्तिकार पाल की दुकान है, जहां से पुरे जिले को वर्षो से पुजा के लिए मुर्तिया भेजी जाती रही है, श्री पाल की देवी दुर्गा की मुर्ती पुरे धनबाद में प्रसिध्द है।